Hvað er börnunum fyrir bestu? Tilkynningar leikskóla til barnaverndarnefnda
Á fyrstu æviárum barna skipar leikskólinn stóran sess í lífi þeirra og fjölskyldna þeirra. Barnið eyðir stórum hluta dagsins í leikskólanum og stígur þar sín fyrstu skref í skólagöngu sinni. Því er mikilvægt að þar fari sem faglegast starf fram og að þar fari fagfólk að lögum og virði skyldu sína til að tilkynna til barnaverndaryfirvalda þegar þess þarf. Afar fáar tilkynningar berast frá leikskólum og dagforeldrum til barnaverndaryfirvalda er viðfangsefni þessarar ritgerðar. Í ritgerðinni verður fjallað um sögu og þróun dagvistunar og barnaverndar á Íslandi, tilkynningarskylduna, ferli og flokkun barnaverndarmála. Hlutfall tilkynninga sem berast frá leikskólum og dagforeldrum til barnaverndarnefnda landsins er skoðað í samanburði við heildarfjölda tilkynninga og það borið saman við hlutfall barna á aldrinum 1-5 ára hér á landi og hlutfall barna sem eru í vistun á leikskólum og hjá dagforeldrum. Jafnframt verður fjallað um erlendar rannsóknir sem viðkoma efni þessarar ritgerðar.
Félagsráðgjöf, Félagsfræði, Leikskólabörn, Velferðarmál, Leikskólar, Barnavernd
Networked Digital Library of Theses and Dissertations